منابع خوری معترضون، ژاله ره اتا از تظاهرکننده‌ئون معرفی هاکردنه که توسط نیروئون امنیتی بکاشته بَیی‌یه. وب‌سایت کلمه وه ره از اعضای ستاد انتخاباتی میرحوسن موسوی معرفی هاکرده و وب‌سایت سحام نیوز تصویری ره منتشر هاکرده که ونه دله صانع ژاله کنار آیت‌الله منتظری بدی‌یه وانه. وه همچنین مقالاتی مجله آزما از مجلات هوادار جنبش سبز دله بنویشته. وه همچنین فیلم کوتاهی به اسم آجری دیوار دله که ونه محتوا اعتراض به وضعیت جامعه‌هسته بازی هاکرد بی‌یه که توسط دولت توقیف بیّه. برخی از رفیخون وه از جمله هاتف سلطانی از بازداشت‌بَیی‌ئون بازداشتگاه کهریزک این وابستگی ره رد هاکرده و وه ره از هوادارون جنبش سبز دونده. «راه سبز» هم مدعی بیّه که خانوادهٔ تحت فشار حکومت قرار دارنه تا وه ره از طرفدارون حکومت معرفی هاکنن. البته وب‌سایت‌ئون دیگر معترضون عضویت وه بسیج دله، که میلیونا عضو ایران دله دانّه، ره رد نکارده ولی اشاره هاکردند که وه از حامیون جنبش سبز بی‌یه و وشون حمایت وسّه تظاهرات روز ۲۵بهمن دله شرکت هاکرده. خورگزاری فارس مصاحبه‌یی ره با ونه پی‌یر و خاله‌زا منتشر هاکرده و از قول ونه پی‌یر بنویشته که ونه ریکا حافظ قران بی‌یه و همه عمرش ره خدا وسّه کار کارده اما عده‌یی از خدا بی‌خور نی‌یشتنه میوه زندگیم به ثمر برسه. و از قول ونه خاله‌زا هم بنویشته فتنه‌گرون خانّه جوونایی مثل صانع که پاک و حافظ قرآن بینه، ره به بمردن دمبدن.